Andelsboligforeningen MariaHaven.

Referat fra generalforsamlingen d. 12.4.2023

1. Valg af dirigent.

**Formanden Jan Agerup bød velkommen og foreslog Kurt Kristiansen som dirigent. Forslaget blev vedtaget.**

**Kurt Kristiansen kunne herefter konstatere at generalforsamlingen var lovligt indvarslet.**

1. Formandens beretning.

**Formanden aflagde sin beretning, som blev godkendt. Referatet vedlægges til orientering.**

1. Forelæggelse af årsrapport og eventuelt revisorberetning samt godkendelse af årsrapporten.

**Kurt Kristiansen** **gennemgik årsrapport 2022, som herefter blev godkendt.**

**Værdiansættelserne af andelsbeviserne blev ligeledes godkendt.**

**Under omkostninger fremgår det, at der bliver udbetalt telefongodtgørelse til bestyrelsen. Dette er ikke korrekt, posten dækker udgiften til tilkaldetelefon til elevatorerne.**

**Resultatet af Vand- og varmeregnskab 2022 skulle være synlig på Brunata app’en 13.4.2023**

**Da ikke alle bruger app’en, vil Kurt Kristiansen udskrive regnskaberne og aflevere dem i postkasserne.**

1. Forelæggelse af drift og likviditetsbudget for 2023.

**Kurt Kristiansen gennemgik drift- og likviditetsbudget for 2023, som herefter blev godkendt.**

1. Indkommende forslag:

**En beboer har påpeget, at der er problemer med kuldenedfald ved vinduerne og spørger, hvad der bliver gjort og hvad der kan gøres?**

**Der er kuldebro under vinduerne, man kan evt. fuge eller isolere under vindueskarmen. Dette påhviler beboeren, samt at smøre hængsler / lukkebeslag.**

**Ifølge den vedligeholdelsesplan, der blev udfærdiget i 2022, skal vinduerne først have evt. vedligehold i 2032.**

1. Valg af bestyrelse: på valg Jan Agerup (ønsker genvalg),

 Anita Andersen + Nancy Poulsen på valg 2024

**Jan Agerup blev genvalgt uden modkandidat.**

1. Valg af suppleant: på valg Kirsten Balle

**Kirsten Balle blev genvalgt uden modkandidat.**

1. Valg af revisor:

**Revisionsfirmaet Beierholm blev genvalgt uden modkandidat.**

1. Valg af administrator:

**Kurt Kristiansen blev genvalgt uden modkandidat.**

1. Eventuelt:

**I kældergangen i nr. 9 har der længe stået en herrecykel og spærret. Det blev aftalt, at der bliver sat en seddel på: Hvis ikke den bliver fjernet indenfor 10 dage, bliver den bortskaffet.**

**Der blev udtrykt ønske fra et par beboere om at få genåbnet affaldsskakterne, da det giver problemer for dårligt gående, her bor en del rollatorbrugere (og måske er det også forringelse af lejlighederne). Formanden gennemgik bestyrelsens overvejelser i den forbindelse, hvorefter det blev debatteret i forsamlingen. Der var ikke generel tilslutning til evt. genåbning. Vi er som alle andre underlagt de nye affaldssorteringsregler som gør at vi må sorter meget mere en før og tænke “grønt”.**

**Formanden kunne oplyse, at der stadig afventes skifteretsattest for afdøde Jytte Munk (nr. 11). Hendes søn vil gerne overtage lejligheden, når det er muligt.**

**Dirigenten takkede for god ro og orden og afsluttede generalforsamlingen.**

 bestyrelse:

 Jan Agerup (formand) Nancy Poulsen (sekretær) Anita Andersen